《罗春伯以吕居仁集寄似作诗为谢》
宋代·喻良能

平生子吕子，妙语总关心。
忽得诗三百，端胜书万金。
愔愔醒睡眼，炯炯净烦襟。
何以报嘉惠，空惭绿绮琴。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。